**Висококачествена акрилна стенна глазура, полуматова, за интериорно и екстериорно приложение**

ХАРАКТЕРИСТИКИ:

Стенна глазура на основата на акрилни смоли във водна емулсия, титаниев диоксид и/или светлоустойчиви пигменти, специални добавки, осигуряващи трайност и лекота на полагането, отлично сцепление към носещата основа и повишена антибактериална защита. Притежаваща отлична ефективност и повишена покриваща способност, облицова повърхността с полуматов филм, компактен, устойчив след изсъхването му, на миене с обикновени, разтворени във вода, миещи средства, както и на атмосферни въздействия за дълъг период от време. Продуктът **DIAMANTE** е незапалим, без мирис, водоотблъскващ, не съдържа амоняк и други вредни разтворители, следователно, не създава проблеми на болни и алергични хора.

ОБЛАСТИ НА ИЗПОЛЗВАНЕ:

**DIAMANTE**, поради своите качества, се явява особено подходящ продукт за

онези помещения, където се изисква добра санитарна защита, като столови, кухни, болници, амбулатории и др., прилага се обикновено в декорацията и защитата на външни сградни повърхности, обект на повишено излагане на вода и на капризи на времето, нанася се върху вътрешни стени, където е необходима висока устойчивост на мокрене и на износване. След предварителна подготовка на повърхността, **DIAMANTE** може да се полага върху: строителна мазилка, бетон, циментови панели (без пластификатори), гипс и негови производни, стари оцветявания (миещи се, маслени, варни), дърво, мазонит (вид шперплат), фаезит (звукоизолационен дървесно-влакнест материал), поцинкована ламарина, изпечени и двойноизпечени керамични покрития, хартия, картон и др.

НАЧИН НА ПОЛАГАНЕ:

Да се остържи, изчетка и премахне старата боя или не добре закрепени части от мазилката. Да се осигури здрава, суха и чиста повърхност. Да се отстранят предварително евентуални просмуквания на влага. В случай на външни, вече боядисани стени, се препоръчва полагането на една първа ръка от **RESINPOL** или **RESINLAK**, с цел да се импрегнира и заздрави повърхността, а в случай на ронливи носещи основи, след няколко часа, трябва да се повтори операцията. При вътрешни стени или външни небоядисани стени, необходимо е да се нанесе една първа ръка от **PRIMER A CONCENTRATO**, разреден в съотношение 1:4 с вода, като се положи до добро насищане. Да се подмажат евентуалните пукнатини и цепнатини, след което да се изгладят неравностите. **DIAMANTE** се нанася с четка, валяк „мече” или с пистолет за безвъздушно боядисване, като се полагат две ръце с интервал от 8 – 12 часа между двете. Да се разреди с вода до 5 – 10 % в обем, за първата ръка и 0 – 5 % - за следващата ръка.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** повърхностно (не залепва прах) – от ½ до 1 час, в дълбочина – 8-12 часа

**РАЗХОДНА НОРМА** 0.070 – 0.090 l/m2 на ръка

**ВИД НА ИЗСЪХНАЛИЯ ФИЛМ:** гладък, полуматов

**СУХ ОСТАТЪК ПРИ 105º С** 55 % ± 1

**pH:** 7.5 / 8

**СПЕЦИФИЧНИ ТЕГЛО:** 1.250 ± 0.05 kg/l

**РАЗРЕДИТЕЛ (ЗА СВЕЖ ПРОДУКТ):** вода

**ЦВЕТОВЕ** Бяло, **“NCS – Moodscapes”** 263 цвята (само пастелни бои), **“I Colori del Colore”** 130 цвята(само пастелни бои)

**ОПАКОВКА:** 14 l, 4 l

**УСТОЙЧИВОСТ НА МИЕНЕ**

**(цикли Gardner):** > 20000, клас 1, според EN 13300

**Класификация в съответствие със Законодателно постановление No 161 от 27.03.2006 г.:**

b) Гланцирани оцветявания за вътрешни стени и тавани;

Гранични стойности на емисии от органични летливи съставки (C.O.V.) в g/l:

от 01.01.2007 г. = 150 g/l,

 от 01.01.2010 г. = 100 g/l

Максимална стойност на емисии от органични летливи съставки (C.O.V.) в продукта: 60 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0115** **DIAMANTE** |

Полагане на **DIAMANTE**, полуматова стенна глазура, на основата на акрилни смоли във водна емулсия, притежаваща отлична ефективност и повишена покриваща способност, продукт устойчив, след изсъхването му, на миене с обикновени, разтворени във вода, миещи средства, както и на атмосферни въздействия, без мирис, водоотблъскващ, не съдържа амоняк и всякакви други вредни разтворители; нанасят се две ръце с четка или с валяк („мече”), до пълното покриване на повърхността, като предварително се полага **PRIMER A**  или **COVER PRIMER**, продуктът представлява акрилен фиксатор на водна основа с висока способност на проникване и укрепващ ефект, предварително се изисква изчеткване, зашкуряване и евентуално подмазване, където е необходимо.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica